
BIROU INDIVIDUAL DE ARHITECTURA -DUMITRELE ELENA- EMILIA
C.I.F.33026694, Dumbravita, jud.Timis, Str.Alexandru Macedon, nr.5, Ap.1, tel.0740074979

Cont: RO36INGB0000999904601264 deschis la banca ING BANK NV

Email: emiliadumitrele@gmail.com

PLAN URBANISTIC ZONAL

CENTRU DE AFACERI – SERVICII, BIROURI, DEPOZITARE, PRODUCTIE NEPOLUANTA
extravilan Ghiroda, judeţul Timiş, C.F.409455, S.teren=11.510mp
SC TMD IMORENT SRL, sat Ghiroda, str.Caprioarei, nr.7,cam. 105, etaj 1 CUI35313027
REGULAMENTUL LOCAL DE URBANISM 

aferent P.U.Z. 

Reglementări zonă servicii,hala –regim maxim P+2E
Planul Urbanistic Zonal împreună cu Regulamentul Local de Urbanism aferent, cuprinde norme obligatorii pentru autorizarea executării construcţiilor, în limitele parcelelor reglementate: în partea de nord a intravilanului localității Ghiroda, a unui centru de afaceri – servicii, birouri, depozitare, productie nepoluanta, pe o suprafaţă de 11.510 mp teren.  Zona ce urmeaza a fi reglementata este identificată prin urmatorul extras de carte funciara: 
C.F. 409455 Ghiroda, numar cad  A 74/1/14/1 în suprafaţă de 11.510mp, teren neîmprejmuit în extravilan, proprietar – SC. TMD IMORENT SRL

Se va tine cont de continuitatea strazilor din PUG si  PUZ-urile adiacente si se vor respecta zonele de restrictii datorate retelelor existente. Se va asigura accesul la reteaua stradala majora; 

Alimentarea cu apă şi canalizarea se vor realiza în sistem centralizat. Se vor respecta zonele de protecţie ale reţelelor edilitare şi cele pentru îmbunătăţiri funciare existente. 

Zonificarea funcţională a zonei s-a stabilit în funcţie de categoriile de activităţi propuse şi este evidenţiată în planşa de REGLEMENTĂRI; pe baza acestei zonificări s-au stabilit condiţiile de amplasare şi de conformare ale construcţiilor ce se vor aplica. 

În perimetrul zonei funcţionale menţionate mai sus, eliberarea autorizaţiilor de construcţie se va face pe baza reglementărilor ce urmează. 

În acest perimetru se propune dezvoltarea zonei dedicate serviciilor, cu un procent de ocupare maximă a terenului de 50%. 

Zona care face obiectul Regulamentului Local de Urbanism face parte din intravilanul localității Ghiroda.
PREVEDERI LA NIVELUL ZONEI FUNCŢIONALE
Conţinutul Regulamentului

Pentru fiecare zonă funcţională prevederile Regulamentului cuprind reglementări specifice, pe articole, grupate în trei capitole:

cap. 1 - Generalităţi

cap. 2 - Utilizarea funcţională

cap. 3 - Condiţii de amplasare şi conformare a construcţiilor

În cap. 1 - Generalităţi se detaliază:


art. 1 – tipurile de subzone funcţionale


art. 2 – funcţiunea dominantă a zonei


art. 3 – funcţiile adiacente admise ale zonei.

În cap. 2 – Utilizarea funcţională a terenurilor din cadrul zonei şi subzonei, se pun în evidenţă:


art. 4 – utilizări permise


art. 5 – utilizări permise cu condiţii


art. 6 – interdicţii temporare


art. 7 – interdicţii definitive (permanente).

În cap. 3 Condiţii de amplasare şi conformare a construcţiilor:


3.1. Regulile de amplasare şi retrageri minime obligatorii cu referire la:


art. 8 – orientarea faţă de punctele cardinale


art. 9 – amplasarea faţă de drumurile publice


art. 10 – amplasarea faţă de căi navigabile existente


art. 11 – amplasarea faţă de C.F.


art. 12 – retrageri faţă de fâşia de protecţie a frontierei de stat

art. 13 – amplasarea faţă de aeroporturi


art. 14 – amplasarea faţă de aliniament


art. 15 – amplasarea în interiorul parcelei.
3.2. Reguli cu privire la asigurarea acceselor obligatorii cu referire la :

art. 16 – accese carosabile

art. 17 – accese pietonale
3.3 Reguli cu privire la echiparea tehnico-edilitară cu referire la:

art. 18 – racordarea la reţelele tehnico-edilitare existente

art. 19 – realizarea de reţele tehnico-edilitare

art. 20 – proprietatea publică asupra reţelelor edilitare
3.4 Reguli cu privire la forma şi dimensiunile terenului şi construcţiilor cu referire la:

art. 21 – parcelare

art. 22 – înălţimea construcţiilor

art. 23 – aspectul exterior

art. 24 – procentul de ocupare al terenului și coeficientul de utilizare a terenului
3.5 Reguli cu privire la amplasarea de parcaje, spaţii verzi şi împrejmuiri cu referire la:

art. 25 – parcaje

art. 26 – spaţii verzi
art. 27 – împrejmuiri.

Cap. 1 Generalităţi
Art. 1. Tipuri de subzonă funcţională
· Constructii pt servicii, hale
· Parcaje

· Spatii verzi
Art. 2.  Funcţiunea dominantă 

Este cea de constructii pentru centru de afaceri – servicii, birouri, depozitare, productie nepoluanta
Art. 3.  Funcţiunile adiacente admise ale zonei: 

-servicii cu acces public, servicii profesionale, servicii manufacturiere

-comerciale cu ACD de max 1000mp, alimentatie publica

-cazare de serviciu

-birouri, sedii firma, administrative

-hale,service auto, parcari 
-cercetare
-productie nepoluanta
-financiar-bancare

-spatii tehnice anexe, statie de pompe si rezervor de incendiu, casa poarta, drumuri si platforme interioare, garduri si imprejmuiri, porti de acces, retele edilitare interioare si retele de utilitati exterioare noi.

-zona de spatii verzi in incinta

Cap. 2 Utilizarea funcţională
Art. 4. Utilizări permise:

-servicii cu acces public, servicii profesionale, servicii manufacturiere

-comerciale cu ACD de max 1000mp, alimentatie publica

-cazare de serviciu

-birouri, sedii firma, administrative

-hale,service auto, parcari
-cercetare
-culturale

-cazare turistica

-sport, agrement
-financiar-bancare

-spatii tehnice anexe, statie de pompe si rezervor de incendiu, casa poarta, drumuri si platforme interioare, garduri si imprejmuiri, porti de acces, retele edilitare interioare si retele de utilitati exterioare noi.

-zona de spatii verzi in incinta

Art. 5. Utilizări permise cu condiţii

Construcţiile pentru echiparea cu instalaţii se pot amplasa cu condiţia să corespundă 
necesităţilor şi comfortului populaţiei din zona, să nu dăuneze relaţiilor cu 
vecinătăţile şi să fie puse în practică toate măsurile pentru integrarea în mediul 
înconjurător.
Art. 6.  Interdicţii  temporare de construire
· Nu e cazul; accesele auto, pietonale vor fi realizate in interiorul fiecarei parcele, ele vor fi corelate la nivel de proiect de autorizatie de construire, in raport cu functiunea propusa.
Art. 7.  Interdicţii definitive de construire
Sunt interzise următoarele activităţi:

· activităţi industriale sau alte tipuri de activităţi care generează noxe, vibraţii, zgomot, fum, miros sau care sunt incomode prin traficul generat;

· ferme agro – zootehnice, abatoare;

· anexe gospodăreşti pentru creşterea suinelor, bovinelor, cabalinelor

· panouri mari publicitare în spaţiile verzi de aliniament sau parcuri 

· depozite de deşeuri.

Cap. 3 Condiţii de amplasare şi conformare a construcţiilor
3.1. Regulile de amplasare şi retrageri minime obligatorii 
Art. 8. Orientarea faţă de punctele cardinale.
Se vor respecta prevederile Ordinului pentru aprobarea Normelor de igienă şi a recomandărilor privind modul de viaţă al populaţiei: Ordinul nr. 119/2014
Art. 9. Amplasarea faţă de drumurile publice


Pentru zona studiata, este permisa autorizarea executarii constructiilor cu destinatia stabilita, cu conditia respectarii retragerii fata de aliniamentul stradal impus prin puz.
Art. 10. Amplasarea faţă de căile navigabile existente şi cursuri de apă cu potenţial navigabil
Nu este cazul.
Art. 11. Amplasarea faţă de căile ferate din administrarea S.N.C.F.R.
Nu este cazul.(peste 100m distanta)
Art. 12. Amplasarea faţă de aeroporturi
Nu este cazul.
Art. 13. Retrageri faţă de fâşia de protecţie a frontierei
 
Nu este cazul.
Art. 14. Amplasarea faţă de aliniament
· In urma analizarii documentatiilor de urbanism realizate in zona adiacenta parcelei pentru care s-a initiat PUZ s-au stabilit urmatoarele retrageri:

· Retragerea limitei maxime de implantare a fost stabilită la minim 6,00 m față de limita asfaltică a drumului propus la sud.
· Exceptiile de la regulile mai sus mentionate se aplica in situatia cabinelor de poarta, a posturilor de transformare si a S.R.M.S., care pot fi amplasate pe limita de proprietate dinspre strada. 
Art. 15. Amplasarea în interiorul parcelei
a) Amplasarea construcţiilor faţă de limitele laterale ale parcelei se va face respectând condiţiile:
- Clădirile vor fi amplasate pe lot cu respectarea distanțelor prevăzute în codul civil și cu posibilitatea de a asigura accesul auto spre spatele lotului pentru eventuale intervenții;              -6m fata de limita laterala vestica si 10m fata de limita laterala estica;
- autorizarea executării construcţiilor este permisă numai dacă se respectă distanţele minime necesare intervenţiilor în caz de incendiu, stabilite pe baza avizului unităţii teritoriale de pompieri (acolo unde este cazul).


  - amplasarea construcţiilor se va face cu respectarea normelor de igienă cuprinse în  Ordinul nr. 119 din 2014 al Ministerului Sănătăţii, 
b) Amplasarea construcţiilor faţă de limitele de fund ale parcelelor va respecta următoarele condiţii:

-10m fata de limita posterioara

      c) Amplasarea unei construcţii principale în spatele unei alte construcţii 
-in conditiile respectarii retragerilor impuse 
3.2. Reguli cu  privire  la  asigurarea  acceselor  obligatorii
Art. 16. Accese carosabile
 Autorizarea executării construcţiilor va fi permisă numai în cazul asigurării posibilităţilor de acces la drumurile publice/ drumuri private de incinta. Trebuie asigurat accesul mijloacelor de stingere a incendiilor, a evacuării deseurilor, salvării.
Art. 17. Accese pietonale
Autorizarea executării construcţiilor va fi permisă numai în cazul asigurării acceselor pietonale, potrivit importanţei şi destinaţiei construcţiei.

Se vor asigura accese pietonale din trotuarele adiacente. Acestea vor fi conformate astfel incat sa permita circulatia persoanelor cu handicap.
3.3. Reguli cu  privire  la  echiparea  tehnico-edilitară
Art. 18. Racordarea la reţele publice de echipare edilitară existentă.
Autorizarea executării construcţiilor va fi permisă numai în cazul existenţei posibilităţii de racord la reţelele existente de apă, instalaţiile de canalizare, alimentare cu apa şi de energie electrică sau în cazul în care beneficiarul se obligă să racordeze construcţia la reţeaua centralizată publică, atunci când aceasta se va executa.
Art. 19. Realizarea de reţele tehnico-edilitare.
Extinderile de reţele publice sau măririle de capacitate a reţelelor edilitare publice se realizează de către investitor sau beneficiar, parţial sau în întregime, după caz.


Lucrările de racordare şi de branşare la reţeaua edilitară publică se suportă în întregime de investitor sau de beneficiar.

Toate reţelele stradale: de alimentare cu apă, energie electrică, gaze naturale, telecomunicaţii, se vor realiza subteran.

Art. 20. Proprietatea publică asupra reţelelor tehnico-edilitare.

Reţelele de apă, de canalizare, de drumuri publice şi alte utilităţi aflate în serviciul public sunt proprietate publică a localităţii.

Reţelele de alimentare cu gaze, cu energie electrică şi de telecomunicaţii sunt proprietatea publică a localităţii.
Alimentare cu apă-canal
În funcţie de evoluţia extinderii reţelelor, se vor realiza racorduri la sistemele de echipare centralizată ale municipiului Timişoara 
Alimentare cu căldură
Fiecare clădire va fi prevăzută cu o centrală termică proprie .. Combustibilul folosit se propune a fi gazul metan sau combustibilul lichid uşor tip STAS 54/83.
Reţea gaze naturale

Eventualele extinderi ale reţelelor de gaze naturale existente se vor face ţinând seama de solicitările beneficiarilor şi în urma obţinerii cotei de gaze naturale de la DISTRIGAZ-NORD Timişoara.

Traseul reţelei de gaz şi punctul de racordare se vor stabili cu deţinătorul de reţea, având în vedere şi condiţiile tehnice de realizare a extinderii reţelei. La fazele următoare se vor obţine avize de principiu de la toţi factorii interesaţi în zonă, privind racordarea la utilităţi: apă, canal, gaze, etc.
Alimentarea cu energie electrică
Alimentarea cu energie electrică se va asigura de la sursă SC ENEL ELECTRICA BANAT SA. in urma unui studiu de solutie, Toate lucrările se vor realiza de către SC ENEL ELECTRICA BANAT SA, conform proiectelor elaborate de aceasta.
Telefonie
În funcţie de cerinţele de dezvoltare ale zonei, TELEKCOM-ul va extinde reţelele de telefonie în zonă, pe baza propriilor studii.
Reţea TVC
În funcţie de solicitările beneficiarilor şi a dezvoltărilor zonei se va extinde şi reţeaua urbană de televiziune în cablu.
3.4. Reguli cu privire la forma şi dimensiunile terenului şi  ale  construcţiilor

Art. 21. Parcelarea

Nu este cazul, ramane o sigura parcela(se admit dezmembrari , pastrandu-se functiunea si indicii caracteristici).
Art. 22. Înălţimea construcţiilor
La stabilirea înălţimii construcţiilor se va avea în vedere:

· protejarea şi punerea în valoare a fondului construit existent, cu respectarea regulilor de compoziţie arhitectural-urbanistică a zonei;

· respectarea normativelor legate de asigurarea însoririi construcţiilor (conform Ordinului nr.119 pentru aprobarea Normelor de igienă şi recomandărilor privind modul de viaţă al populaţiei, etc.) pentru a nu aduce prejudicii clădirilor învecinate sub aspectul însoririi acestora.

regimul de înălţime maxim al construcţiilor propuse este de la P+2E cu Hmax. 12m.
Art. 23. Aspectul exterior al construcţiilor
a) Dispoziţii generale

Autorizarea executării construcţiilor este permisă numai dacă aspectul lor exterior nu contravine funcţiunii acestora şi nu depreciază aspectul general al zonei.


Autorizarea executării construcţiilor care, prin conformare, volumetrie şi aspect exterior intră în contradicţie cu aspectul general al zonei şi depreciază valorile general acceptate ale urbanismului şi arhitecturii, este interzisă.


Construcţiile trebuie să se apropie prin volumetrie şi proporţii de tipul dominant al construcţiilor din zona înconjurătoare.


Faţadele laterale şi posterioare ale clădirilor trebuie tratate la acelaşi nivel calitativ cu cele principale şi în armonie cu acestea.


Lucrările tehnice (reţele, conducte, cutii de branşament, etc.) trebuie integrate în volumul construcţiilor sau al împrejmuirilor. Instalaţiile de alimentare cu gaze naturale, energie electrică şi CATV, precum şi punctele de racord vor fi concepute în aşa fel încât să nu aducă prejudicii aspectului arhitectural al construcţiilor sau zonei înconjurătoare. 


Instalaţiile exterioare pentru climatizare nu se vor monta pe faţade. Ele pot fi montate pe acoperişuri numai pe versantul interior şi retrase obligatoriu sau în podurile nemansardabile.
b) Faţade

Este interzisă executarea de construcţii din materiale nedurabile.


Faţadele laterale şi posterioare ale clădirilor trebuie tratate la acelaşi nivel calitativ ca şi cele principale şi în armonie cu acestea.


Construcţiile trebuie să se apropie prin volumetrie şi proporţie de tipul dominant al construcţiilor din zona înconjurătoare.


c) Acoperişuri

La stabilirea pantei de acoperiş, se va urmări ca acestea să fie realizate în armonie cu cele caracteristice zonei. 

Art. 24.  Procentul de ocupare a terenului

Zona are caracter industrial P.O.T. maxim = 50%.

Coeficientul de utilizare a terenului (C.U.T.) maxim admis, definit ca raport între suprafaţa construită desfăşurată şi suprafaţa terenului de amplasament este:1,8 
· 3.5. Reguli cu privire la amplasarea de parcaje, spaţii verzi şi împrejmuiri
Art. 25. Parcaje
Autorizarea executării lucrărilor care, prin destinaţie, necesită spaţii de parcare, se emite numai dacă există posibilitatea realizării acestora în afara domeniului public.

Suprafeţele parcajelor se determină în funcţie de destinaţia şi de capacitatea construcţiei, conform normativelor în vigoare.

Art. 26. Spaţii verzi

Autorizaţia de construire va conţine obligaţia menţinerii sau creării de spaţii verzi şi plantate, în funcţie de destinaţia şi de capacitatea construcţiei, conform normativelor în vigoare. 

Este obligatorie asigurarea unui procent de spatiu verde de 20% și plantarea unui arbore la fiecare 300 mp.
Art. 27. Împrejmuiri
Spre frontul străzilor si la limitele de vecinătate până la frontul clădirii în interior se pot realiza

împrejmuiri transparente din grilaje metalice, lemn, cu stâlpi metalici sau plase de sârmă. Înălțimea

acestor împrejmuiri va fi de maximum 1,80m, 2,00m pe limita posterioara, cu soclu plin de 0,30 - 0,60m si vor putea fi dublate de un gard viu. Pe limita laterala vestica, definită de canalul de desecare Hcn454, se va realiza împrejmuire verde sau semitransparentă, fără fundații de beton care să îngreuneze scurgerea apei spre canal, cu o înălțime de maxim 2,00m.. 
CONCLUZII – MĂSURI ÎN CONTINUARE
Propunere de fata urmareste reglementarea terenului din punct de vedere functional si ai indicatorilor urbanistici, in concordanta cu Ghidul privind metodologia de elaborare si continutul cadru al P.U.Z.-ului aprobat prin Ordinul nr.176/N/16.08.2000 al Ministerului Lucrarilor Publice si Amenajarii Teritoriului si prevederile legale in vigoare.

Conform Masterplanului Timisoarei propunerea se incadreaza in tendinta de  dezvoltare a unei structuri economice urbane competitive, bazata pe cunoastere si inovatie prin implementarea unor parcuri industriale cu profil High Tech sau cercetare si dezvoltare a IT&C. 

Trasarea străzilor şi respectiv a limitelor de parcele se va face pe bază de ridicări topometrice prin coordonate, datele putând fi puse la dispoziţie de proiectantul de specialitate, care va verifica şi confirma corectitudinea trasării.


Certificatele de urbanism ce se vor elibera vor cuprinde elementele obligatorii din REGULAMENTUL LOCAL DE URBANISM.

Se recomandă centralizarea informaţiilor referitoare la operaţiile ce vor urma avizării P.U.Z.-ului şi introducerea lor în baza de date existentă, în scopul corelării şi al menţinerii la zi a situaţiei din zonă.









Sef proiect:






   


Arh. Dumitrele Elena Emilia
Pr. nr.11/2019 – CENTRU DE AFACERI- SERVICII, BIROURI, DEPOZITARE,PRODUCTIE NEPOLUANTA, extravilan Ghiroda, judeţul Timiş, C.F.409455, A74/1/14/1;S.teren=11.510mp
beneficiar- SC TMD IMORENT SRL
REGULAMENT DE URBANISM

